Google Chrome

Google Chrome 係一個由 Google 開發嘅網頁瀏覽器。「Chrome」係化學元素「鉻」嘅英文名；個名係喺 Chromium 度嚟，個開源計劃係用 BSD許可證授權同開放源代碼。喺2011年1月 Chrome 嘅市佔率升到去 10.7%。淨係排喺 Internet Explorer 同 Mozilla Firefox 後面，排第三，同舊年12月比升咗0.72%。佢嘅程式碼係基於其他開放原始碼軟體嚟寫嘅，包括有 WebKit 同 Mozilla，Chrome 開發人員整咗個叫「V8」嘅 JavaScript 引擎。「Google Chrome」嘅整體發展目標係提升穩定性、速度同安全性，同一時間整一個簡單兼有效率嘅用戶界面。CNET旗下嘅 Download.com 喺 2008年6月評過最佳嘅 Windows 應用程式之中，「Google Chrome」排第一。

歷史版本
呢版要更新，以反映最新情況。加完料之後唔該拎走個模。

宣佈
官方嘅正式宣佈原本預定喺2008年9月3號舉行，並將寄畀記者同喺Blog講下新瀏覽器特色同研發動機嘅漫畫，而漫畫係由史葛·邁克勞德（Scott McCloud）所畫嘅，並喺創作共用嘅「姓名標示-非商業性-禁止改作2.5」版權協議下發行。但係由於送去歐洲嘅信提早寄咗出，所以德國「Google Blogoscoped」嘅作者菲利普·藍森（Philipp Lenssen）喺2008年9月1號就收到嗰漫畫，重掃描兼放上自己嗰Blog。之後Google就將嗰漫畫放係Google Books同Google嘅網站上面，重喺自己嘅Blog講咗點解會提早發布。

發布
早期Linux版本嘅Chromium，解釋咗Google Chrome同Chromium嘅差異
2008年9月2號Google喺官方嗰Blog講話將會喺第二日喺超過100個國家同時發布「Google Chrome」嘅測試版。
同一日，Google喺官方嗰Blog宣布「Google Chrome」測試版已經開放下載。
首次發布嘅第一個測試版本淨係提供43種語言，而且淨係可以喺Microsoft Windows XP SP2以上版本度用，同年嘅12月11號就正式發布第一個穩定版本。
2009年6月5號，正式發布第一個喺Mac同Linux喺開發者預覽版本，同年嘅12月正式發布第一個同時支持Windows、Mac OS X同Linux操作系統嘅測試版
。2010年5月25號發布嘅5.0版喺第一個同時支持嗰3個操作系統嘅穩定版本。
喺2010年「Google Chrome」係提供畀歐洲經濟區Microsoft Windows用戶嘅12個瀏覽器入面其中一個。

版本說明
而家喺「Google Chrome」有四個版本分支：
Stable Channel（穩定版／正式版），係為追求穩定嘅普通用戶。
Beta Channel（測試版），係穩定版本發布前用嚟做公開測試嘅，版本上嘅新功能唔會有太多修改，主要係為咗安全上嘅測試，可能會存在唔穩定嘅情況，啱晒鍾意比較穩定又可以試新嘢嘅人。
Dev Channel（開發版），主要係咗功能上嘅測試，可能有一啲穩定性嘅問題，通常一個星期更新一次，啱晒開發人員用。
Canary Build，喺2010年7月加嘅，比起開發版更唔穩定，但係更新得最快，相對之下亦都會加入更加多測試性嘅新功能，淨係啱一啲開發人員或者追求緊貼最新版本嘅人用。Canary Build有一個特色就係佢可以獨立安裝，唔會覆蓋原本「Google Chrome」嘅版本，令系統可以同時擁有兩套安裝版嘅「Google Chrome」。

佔有率
想知多啲：網頁瀏覽器嘅使用分佈
Template:Browser marketshare
發佈第一日佔有率就有3%、曾經跌到1%，但之後慢慢上升番。喺2009年「Google Chrome」嘅佔有率一共上升咗3.60%（各大機構嘅平均數），成為咗全年佔有率上升幅度最大嘅網頁瀏覽器。
喺2010年2月，統計數據顯示「Google Chrome」喺瀏覽器嘅市場佔有率係6.16％（各大機構平均數），超越老字號Opera同Safari。
喺2011年1月 Chrome嘅市佔率已經升到10.7%。淨係排喺Internet Explorer同Mozilla Firefox後面，排第3，同舊年12月比升咗0.72%。除咗2010年7月曾經下跌0.08%之外，「Google Chrome」喺每月統計嘅市場佔有率都冇跌過。

安全性
黑名單（Blacklists）
「Google Chrome」會定期更新防止網路釣魚同惡意軟件嘅黑名單，而且會係啲人嘗試瀏覽可能會造成電腦損害嘅網站嘅時候時警告佢。呢項服務亦可透過使用其他嘅免費自由應用程序介面（API）「Google Safe Browsing API」來取得。喺更新同維護呢啲黑名單嘅同時，Google亦會通知被列入黑名單嘅網站，咁樣可以避免網站擁有人本身唔知道自己嘅網站裏面有惡意軟件。
沙盒（Sandboxing）
「Google Chrome」入面嘅每一個分頁都係一個沙盒（sandbox），可以防止「惡意軟體破壞用戶系統」或者「利用分頁影響其他分頁」。為咗遵守最小許可權原則，每個動作嘅權限都會受到限制，淨係能夠運算而唔能夠寫入檔案同從敏感區域讀取檔案（例如我的文件）。沙盒小組（Sandbox Team）表示佢哋「用咗現有執行嘅程式限制，令到呢啲限制變成一座監獄」，例如喺其中一個分頁運作嘅惡意軟體，唔能夠偷信用卡號碼、干擾滑鼠嘅運作，或者話畀系統知喺啟動時執行某個程式，同一時間惡意軟體會喺分頁關閉嘅時候即刻停止。
外掛程式（Plugins）
外掛程式通常係冇統一嘅標準，而且唔能夠好似分頁咁整喺沙盒入面。呢啲外掛程式通常需要執行喺瀏覽器本身嘅安全等級或者更高。為咗降低被攻擊嘅風險，外掛程式係獨立運行嘅。
由5.0版本起，「Google Chrome」內置咗Adobe Flash Player以確保用嘅都係最新版本降低被攻擊嘅風險。其後喺9.0版本更加將Flash播放器內置喺沙盒入面獨立運行。呢項技術係Chrome安全性進步嘅重要一步。對Windows XP用戶特別重要添，因為佢係Windows上唯一一個提供Flash嵌入沙盒嘅瀏覽器。
由8.0版本起，「Google Chrome」內置喺沙盒入面獨立運行嘅PDF閱讀器。
多進程（Multiprocessing）
令到多個程序同時執行都唔會互相影響，每個網頁都獨立喺窗口程序存在，當資源過高或崩潰嘅時候，唔會因為一個嘅停頓而令到成個程式死咗。
任務管理器（Task Manager）
非常有特色嘅工具，用戶可以睇下邊啲網站佔用咗最多嘅內存、下載流量同CPU資源，有利於管理咁多個分頁同外掛，亦方便啲人終止惡意嘅操作。。
詐騙同惡意程式保護
當「Google Chrome」偵測到瀏覽網站可能係有害嘅時候，就會發出即時嘅警告。瀏覽器會將個網址嘅一部分傳送畀Google，咁就可以知道個網址係唔係喺已知嘅詐騙同惡意網站清單入面。（網路釣魚及惡意軟體的偵測功能）
自動更新（Auto-updates）
為咗確保受到最新版本嘅安全性更新保護，「Google Chrome」會定期檢查更新，確保永遠都更新為最新嘅版本。更新檢查可以確保會用緊最新版嘅安全性功能同修正程式，瀏覽器會自動更新新嘅版本，唔需要使用者做任何嘢，更新完自動會喺下一次啟動嘅時候用。

私隱權
隱身模式（Incognito）
「Google Chrome」包含咗無痕模式（私密瀏覽，Incognito，類似Firefox、Safari、Opera嘅「私密瀏覽」同Internet Explorer嘅「InPrivate」），呢個模式可以「畀您喺視窗入面上嘅網唔會喺瀏覽記錄或者搜尋記錄入面顯示，關閉無痕模式之後，亦唔會喺電腦上留下其他嘅痕跡，例如Cookie。但係，您下載嘅任何檔案或者建立嘅書籤都會保留。」喺新分頁頁面上面，「Google Chrome」亦提醒啲人要小心：
收集或共用關於您嘅資訊嘅網站
追蹤您造訪網頁嘅網際網路服務供應商或雇主
以免費表情圖示騙取並追蹤按鍵組合嘅惡意軟件
秘密代理程式所進行嘅監控
企喺您身後嘅人
清除瀏覽資料
私隱權偏好設定
網址列顯示嘅建議
釣魚網站同惡意程式防護
針對瀏覽錯誤提供一啲建議
用統計資料同當機報告
安全性設定（Content Settings）
Cookie（4.1版本起）
「畀網站儲存本機資料」
「唔畀站儲存任何資料」
「完全唔畀所有第三方網站嘅Cookie」
「當關閉瀏覽器嘅時候，清除Cookie同其他網站資料」
圖片（4.1版本起）
「顯示所有圖片」
「唔顯示所有圖片」
JavaScript（4.1版本起）
「允許所有網站執行JavaScript」
「唔允許任何網站執行JavaScript」
外掛程式（4.1版本起）
「自動執行」
「全部唔畀」
彈出式視窗（4.1版本起）
「畀所有網站顯示彈出式視窗」
「唔畀任何網站顯示彈出式視窗」
位置要求（6.0版本起）
「畀所有網站追蹤我嘅實際位置」
「當某個網站嘗試追蹤我嘅實際位置嘅時候，唔該問我」
「唔畀任何網站追蹤我嘅實際位置」
桌面通知（6.0版本起）
「畀所有網站顯示桌面通知」
「如果網站要顯示桌面通知嘅時候，唔該問我」
「唔畀任何網站顯示桌面通知」

速度
JavaScript
利用內置獨立嘅JavaScript虛擬機「V8」嚟提高運行JavaScript嘅速度。（將JavaScript代碼變成機器碼，再利用CPU直接運算，減少咗解釋JavaScript嘅時間）
HTML排版引擎
喺Android團隊嘅建議底下，「Google Chrome」用咗WebKit引擎。WebKit簡單細嗰，重可以有效率咁運用記憶體，符合Google嘅理念，而且對新開發者嚟講相當容易上手。
針對瀏覽錯誤提供建議
出現唔能夠解析嘅網址或者唔能夠成功連線嘅狀況時候，「Google Chrome」會嘗試判斷要前往嘅網頁，重會提供建議。瀏覽器會將嘗試瀏覽嘅網址傳送到Google，方便替代建議或者類似嘅網頁。（瀏覽錯誤建議）
DNS預先擷取
DNS預先擷取係指「網域名稱系統」預先擷取。當瀏覽網頁嘅時候，「Google Chrome」可以先查詢或者預先擷取網頁上面所有連結嘅IP位址。瀏覽器會利用IP位址嚟載入網頁，所以只要事先查詢呢啲資料，當撳網頁上任何嘅連結嘅時候，就可以更加快速咁載入目標網頁。
表單自動填入
由6.0版本起，預設開啟「自動填入」嘅功能，用「自動填入」嘅功能，淨係撳一下就可以完成表單。
「Google Chrome」可以儲存您嘅地址同信用卡資訊。第一次填表單嘅時候，瀏覽器會自動儲存輸入嘅聯絡資訊，作為「自動填入」嘅輸入項目，例如名稱、地址、電話號碼或者電子郵件地址。
如果您明確授權，瀏覽器亦可以儲存信用卡資訊。喺表單上輸入信用卡資訊嘅時候，瀏覽器會喺網頁上面問係唔係要儲存資訊。
輸入嘅每一組信用卡或者地址資訊都會儲存成為唔同項嘅目。所以，係可以將辦公地址同住家地址儲存成為兩個唔同嘅項目。
撳一下就可以動填表單。填表單嘅時候，「Google Chrome」會偵測正輸入嘅文字係唔係符合「自動填入」項目入面儲存嘅資訊。如果有符合項目嘅話，就喺正填寫嘅欄下面出現下拉式選單，顯示同輸入內容相符嘅項目。
如果要自動填入表單，就撳一下要用嘅項目。如果要先預覽「自動填入」功能點樣填份表單，就先將滑鼠游標放係選單入面嘅項目上面，之後再撳一下個項目。可以自動填入嘅欄位就會反白顯示。
互動智慧搜尋（Instant，呢個功能喺研究室畢業）
由9.0版本起，使用者可以設定類似Google Instant嘅互動智慧搜尋，即係頁面會即刻載入使用者喺搜尋同位址列組合（Omnibox）入面輸入嘅搜尋內容或者網址，搜尋期間重會提供橫向嘅搜尋建議而且可以自動完成。
GPU硬件加速

用戶介面
新分頁頁面（New Tab Page）
顧名思義，「新分頁」就係您喺「Google Chrome」入面開啟新分頁嘅時候所顯示嘅嗰頁。「Google Chrome」藉住呢個設計取代咗傳統瀏覽器喺新開分頁嘅時候載入首頁，快速開啟喜愛嘅應用程式同網站。
「新分頁」分開3個部分：
應用程式
從7.0版本起，喺新分頁頁面入面會顯示已從「Chrome Web Store」安裝咗嘅「應用程式（APPs）」嘅圖示。只要撳下個圖示，就可以開個應用程式。
從10.0版本起，使用者可以隨意調應用程式嘅次序。
常用網頁
新分頁頁面入面會顯示8個最常瀏覽網站嘅縮圖（可以自由增刪、更換位置）。只要撳下個縮圖，就可以瀏覽網站。
如果要移除特定嘅縮圖，將游標放係圖片上面，然後撳下外框右上角嘅「x」圖示，之後新分頁就唔會再顯示移除咗嘅縮圖。
近期關閉分頁
撳一下底部嘅「近期關閉分頁」入面嘅連結，就可以還原關閉咗嘅分頁或者視窗。
另外，使用者可以將各個部分縮細，只要撳一下各個部分嘅標題就得。再撳一次標個題，就可以打番開。
從7.0版本起，「近期關閉的分頁」淨係會喺適當嘅時候出現。使用者亦可以將一個部分完全隱藏，只要將滑鼠游標放係想要隱藏嘅部分嘅標題上面（例如，如要將「常用網頁」部分從新分頁入面移除，將游標放係「常用網頁」部分嘅標題上面），然後撳一下右邊顯示嘅「x」圖示，就可以將嗰個部分由新分頁入面移除。隱藏緊嘅部分會顯示喺頁面底部嘅新選單入面。如果要還原嗰個部分，就撳一下選單入面嘅標題。
網址列（Omnibox）
喺「Google Chrome」嘅搜尋同位址列組合（又稱為「網址列」）入面，可以輸入搜尋內容或網址。「網址列」會喺您輸入搜尋內容同網址嘅時候提供建議，重提供自動完成嘅功能幫您輸入幾個字就可以揾到所需要嘅內容。另外重可以揾瀏覽記錄同加入咗嘅書籤。
睇網頁警示
安全警示
彈出式視窗警示
當瀏覽器封鎖網頁嘅彈出式視窗嘅時候，就會出現彈出式視窗警示圖示。撳一下嗰個圖示就可以睇被封鎖嘅彈出式視窗，或者管理網站嘅彈出式視窗設定。
擴充功能網頁動作
網頁資訊（Page Info Bubble，呢個功能喺研究室畢業）
從8.0版本起，網頁資訊改用類似擴充功能喺網址列嘅彈出方式。
分頁（Tabs）
分頁係「Google Chrome」使用者界面入面最重要嘅元素，為梯形設計，喺視窗嘅最上面而唔係喺控制按鈕嘅下面。呢項改變同當時好多主流嘅分頁瀏覽器做法唔同。唔同視窗嘅分頁可輕易嘅利用拖曳嘅方式交換位置。每一個分頁都有自己嘅控制按鈕，包含稱為「Omnibox」嘅網址列。
主題（Theme）
從3.0版本起，使用者可以為瀏覽器增添有趣嘅主題，令瀏覽器有更靚嘅外表。主題會出現喺瀏覽器四週嘅邊緣，並成為「新分頁」頁面嘅背景。喺官方主題庫或者「Chrome Web Store」嘅主題分類入面當使用者揾到鍾意嘅主題，撳一下主題庫網頁上嘅「套用主題」/「安裝」，主題就會即刻出現。如果使用者喺呢個時候改變主意，淨係需要撳一下出現喺分頁上面嘅訊息列入面嘅「取消」，就可以回復到前一個主題。成個過程唔使重新開過個瀏覽器。
彈出式視窗（Popups）
彈出式視窗會喺分頁裏面顯示，並唔會喺分頁內以外嘅地方出現，除非使用者將視窗拖去其它地方。
網路應用程式捷徑（Application Shortcut）
網路應用程式可以喺特殊簡化嘅視窗入面開啟網站，簡化視窗唔會顯示分頁、按鈕、網址列或者選單。
現時淨係有Windows同Linux平台嘅「Google Chrome」先提供呢項功能。
Gears（已停止開發）
Chrome包含咗Gears，研發者可以利用呢項功能製作網頁應用程式（Web applications，包含離線支援）。
由於大部份Gears嘅功能HTML 5都支援，Google已停止開發Gears嘅新功能。
HTML5支援
The HTML5 Test

擴充功能 / 應用程式
使用者自定義擴充功能
2009年9月6號，「Google Chrome」第一次預設啟用擴充功能，重提供幾款擴充功能。喺官方擴充功能中心入面當使用者揾到鍾意嘅擴充功能嘅時候，撳一下網頁上嘅「安裝」，擴充功能就會安裝到使用者嘅「Google Chrome」。成個過程唔使重新開過個瀏覽器。
2010年8月20號，「Chromium」開始支持側邊欄擴充功能API。
2010年8月25號，測試版「Google Chrome」開始支持右鍵Menu API、omnibox API、infobars API。
右鍵Menu API：擴充功能可以指定Menu喺點擊圖片或者視頻之後先顯示，而唔係所有右鍵菜單都顯示。
omnibox API：畀擴充功能將內容同瀏覽器嘅搜尋同位址列組合（omnibox）整合。
infobars API：畀擴充功能將信息顯示喺分頁以上面嘅位置，可以使用HTML語言來寫，可以做出互動嘅信息顯示欄。
2010年8月30號，「Chromium」開始支持語音輸入API、加速計API。
從7.0版本起，「Google Chrome」已經可以安裝「應用程式（APPs）」重會喺新分頁頁面入面顯示。
從9.0版本起，使用者可以隱藏「Google Chrome」上面已安裝並顯示喺網址列右方嘅擴充功能，另外「設定」圖示左上方會顯示新安裝而喺背景運行嘅擴充功能/應用程式，同時喺功能表入面加入一行顯示喺背景運行嘅擴充功能/應用程式嘅數量。
從10.0版本起，「Google Chrome」默認啟用語音輸入嘅API。
Chrome Web Store
Chrome Web Store，之前叫「Google 瀏覽器擴充功能中心」。
2009年12月09號，官方「Google 瀏覽器擴充功能中心」（測試版）已經有超過300款擴充功能。
隨住4.0穩定版本嘅發佈，官方「Google 瀏覽器擴充功能中心」喺2010年1月25號正式上線，擁有超過1500款擴充套件。
2010年5月19號，Google喺Google I/O宣布「Chrome Web Store」。
直到2010年6月22號為止，官方擴充功能中心已有超過5000款擴充功能，其中25款係Google官方開發嘅擴充功能。
2010年8月19號，Google宣布官方「Google 瀏覽器擴充功能中心」向開發者收取一次性5美元嘅註冊費用。開發者喺發布擴充功能、主題，以及Web Apps之前都要畀呢筆錢。不過如果你喺太平洋時間8月19號11:00前已經註冊咗開發者帳號嘅話，可以唔使交呢US$5，唔單指之前上傳嘅擴充功能可以繼續，新上傳嘅亦冇問題。另外，「Google 擴充功能中心」加入域名驗證系統（類似Twitter官方驗證帳號），喺新上傳嘅擴充功能開發者可以將佢哋嘅作品同Webmaster Tools入面嘅域名關聯埋。
2010年8月19號，Google宣布官方「Google 瀏覽器擴充功能中心」會俾「Chrome Web Store」取代，而中心內嘅擴充功能會連同官方主題庫內嘅主題移到「Chrome Web Store」。
2010年12月7號，「Chrome Web Store」正式上線。
2010年12月9號，官方「Google 瀏覽器擴充功能中心」上線一年之後，宣布擁有超過8500款擴充套件同超過1500款主題，超過三分之一嘅人安裝過至少一個擴充功能，同時有超過7000萬擴充功能同主題被安裝過。
瀏覽器內置嘅擴充功能
自動網頁翻譯
由4.1版本起，如果您瀏覽嘅網頁語言同選取嘅瀏覽器介面語言唔同，就可以用網頁上面藍色嘅翻譯列。暫時可以翻譯52種話。
同步功能
由4.1版本起，「Google Chrome」加咗同步功能，將瀏覽器入面嘅資料透過Google 帳戶同步到Google 文件。
而家可選擇同步嘅資料有：
書籤（4.0版本起）
偏好設置（5.0版本起）
主題（5.0版本起）
表單自動填入（6.0版本起）
擴充功能（6.0版本起）
應用程式（APPs，7.0版本起）
已儲存密碼（10.0版本起）
輸入嘅網址（未知）
會話（Session）（未知）
由9.0版本起，「Google Chrome」加咗同步數據嘅加密功能，採用嘅係Passphrase加密方法。
雲端列印連接器（Cloud Print Proxy）
由10.0版本起，「Google Chrome」提供列印機同「Google Cloud Print」連線。當喺設定入面啟用「Google 雲端列印連接器」，列印機就會自動設定完成，畀您可以透過支援「Google 雲端列印」功能嘅網路同行動應用程式輕鬆咁進行列印嘅工作。

About:flags（研究室）
由7.0版本嘅開發版本起，「Google Chrome」（除正式版本外）加入研究室功能，將未完成或未完善嘅功能收集畀使用者測試，之前所有測試功能都需要用到指令碼嚟啟用。
由7.0至8.0（62681）版本，使用者可以經「about:labs」入到研究室。8.0（62682）版本起改咗個名叫「about:flags」。
已畢業嘅功能

瀏覽器標準測試
Chromium 3.0.192.0滿分通過成個Acid3測試。
2008年9月3號發佈嘅「Google Chrome」第一個測試版經已順利通過咗Acid1同Acid2測試。同時喺Acid3攞到78分。其後喺Google Chrome 2.0正式版喺Acid3測試攞到滿分100分。。
完全通過咗「CSS3 Selectors Test（2010/06/30版本）」574項測試。
「Google Chrome」9.0.576.0(dev)喺「JavaScript Conformance - version 2」測試攞到5116/5246分。
「Google Chrome」9.0.576.0(dev)喺「THE HTML5 TEST」攞到242(+13)/300分。